ז'ורדן בוטאקה

ז'ורדן רולי בוטאקה (בצרפתית: Jordan Rolly Botaka; נולד ב-24 ביוני 1993 בקינשאסה שברפובליקה הדמוקרטית של קונגו) הוא כדורגלן המשחק בעמדת הקשר במועדון ספורט אשדוד ובנבחרת הרפובליקה הדמוקרטית של קונגו.

קריירת מועדונים 
בוטאקה גדל במחלקות הנוער של וסטלנדיה, דן האג, אנדרלכט, בוורן, לוקרן וקלאב ברוז'. הוא הושאל מקלאב ברוז' לבלננסש, ובהמשך שיחק באקסלסיור רוטרדם, בלידס יונייטד, בצ'רלטון את'לטיק ובסנט טרוידן.

ב-1 ביולי 2020 חתם בוטאקה בגנט, ממנה הושאל בהמשך לשרלרואה ולפורטונה סיטארד.

ב-15 באוגוסט 2022 הושאל בוטאקה למשך עונה אחת להפועל ירושלים מליגת העל הישראלית. ב-20 באוגוסט ערך את הופעת הבכורה שלו במדי המועדון, בתיקו 1-1 נגד הפועל חדרה במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במדי המועדון.

ב-20 בספטמבר 2023 חתם במ.ס. אשדוד.

קריירה בינלאומית 
ב-28 במרץ 2015 ערך בוטאקה את הופעת הבכורה שלו בנבחרת הרפובליקה הדמוקרטית של קונגו, בהפסד 1–2 לנבחרת עיראק במשחק ידידות. ב-9 ביוני הוא הבקיע את שער הבכורה שלו בנבחרת, בתיקו 1-1 נגד נבחרת קמרון במשחק ידידות.

הוא היה חלק מסגל הנבחרת בטורניר גביע אפריקה לאומות 2017, וערך הופעה אחת בטורניר.

קישורים חיצוניים

הערות שוליים 

הרפובליקה הדמוקרטית של קונגו: כדורגלנים
הרפובליקה הדמוקרטית של קונגו: קשרי כדורגל
כדורגלני קלאב ברוז'
כדורגלני בלננסש
כדורגלני אקסלסיור רוטרדם
כדורגלני לידס יונייטד
כדורגלני צ'רלטון את'לטיק
כדורגלני סנט טרוידן
כדורגלני גנט
כדורגלני שרלרואה
כדורגלני פורטונה סיטארד
כדורגלני הפועל ירושלים
כדורגלני מועדון ספורט אשדוד
כדורגלני נבחרת הרפובליקה הדמוקרטית של קונגו
כדורגלנים זרים בישראל
ספורטאים מהרפובליקה הדמוקרטית של קונגו בבלגיה
ספורטאים זרים בפורטוגל
ספורטאים זרים בהולנד
ספורטאים מהרפובליקה הדמוקרטית של קונגו באנגליה
ספורטאים מהרפובליקה הדמוקרטית של קונגו בישראל
כדורגלני גביע אפריקה לאומות 2017
אישים מהרפובליקה הדמוקרטית של קונגו שנולדו ב-1993